Komisijos tarnybų darbinis dokumentas - Lydimasis dokumentas Pasiūlymas dėl Europos parlamento ir Tarybos reglamento iš dalies keičiančio Reglamentą Nr. 11 dėl diskriminacijos panaikinimo transporto įkainių ir sąlygų atžvilgiu įgyvendinant Europos ekonominės bendrijos steigimo sutarties 79 straipsnio 3 dalį ir Europos parlamento ir Tarybos reglamentą (EB) Nr. 852/2004 dėl maisto produktų higienos - Poveikio vertinimo santrauka (Reglamentas (EB) Nr. 852/2004, maisto produktų higiena – RVASVT) {COM(2007) 90 galutinis} {SEC(2007) 301} {SEC(2007) 303} {SEC(2007) 304} /* SEK/2007/0302 */





[pic] | EUROPOS BENDRIJŲ KOMISIJA | Briuselis, 6.3.2007 SEC(2007) 302 KOMISIJOS TARNYBŲ DARBINIS DOKUMENTAS lydimasis dokumentas PASIŪLYMAS DĖL EUROPOS PARLAMENTO IR TARYBOS REGLAMENTO iš dalies keičiančio Reglamentą Nr. 11 dėl diskriminacijos panaikinimo transporto įkainių ir sąlygų atžvilgiu įgyvendinant Europos ekonominės bendrijos steigimo sutarties 79 straipsnio 3 dalį ir Europos Parlamento ir Tarybos reglamentą (EB) Nr. 852/2004 dėl maisto produktų higienos Poveikio vertinimo santrauka (Reglamentas (EB) Nr. 852/2004, maisto produktų higiena – RVASVT) {COM(2007) 90 galutinis}{SEC(2007) 301}{SEC(2007) 303}{SEC(2007) 304} KOMISIJOS TARNYBŲ DARBINIS DOKUMENTAS lydimasis dokumentas PASIŪLYMAS DĖL EUROPOS PARLAMENTO IR TARYBOS REGLAMENTO iš dalies keičiančio Reglamentą Nr. 11 dėl diskriminacijos panaikinimo transporto įkainių ir sąlygų atžvilgiu įgyvendinant Europos ekonominės bendrijos steigimo sutarties 79 straipsnio 3 dalį ir Europos Parlamento ir Tarybos reglamentą (EB) Nr. 852/2004 dėl maisto produktų higienos Poveikio vertinimo santrauka (Reglamentas (EB) Nr. 852/2004, maisto produktų higiena – RVASVT) Santrauka Pasiūlymas, kuriam yra skirtas šis poveikio vertinimas, parengtas vykdant plataus masto administracinės naštos mažinimo veiklą. Reglamente (EB) Nr. 852/2004 dėl maisto produktų higienos nustatyta, kad visi maisto tvarkymo subjektai diegia, įgyvendina ir vykdo nuolatinę procedūrą arba procedūras, pagrįstas RVASVT principais. Kad įpareigojimas įdiegti RVASVT procedūras būtų įvykdytas tinkamai, reikia, kad įmonėje dirbtų įvairių sričių specialistai, galintys, pavyzdžiui, nustatyti rizikos veiksnius ir svarbiuosius valdymo taškus, taip pat kritines ribas ir stebėsenos procedūras svarbiausiuose taškuose. ES lygmeniu per metus šiems reikalavimams įvykdyti gali būti skiriamos didelės lėšos (apskaičiuota, kad jos sudaro 220 000 000 EUR). Didesnėms įmonėms šios išlaidos gali būti ne tokios didelės, nes jos sudaro tik dalį bendrų išlaidų, tačiau šiuos reikalavimus įgyvendinti mažesnėms įmonėms (MVĮ) gali būti ypatingai brangu ir sunku. Griežtai taikant RVASVT reikalavimus, mažosioms ir vidutinėms įmonėms būtų padarytas didelis poveikis, be to kai kurios įmonės gali užtikrinti tokį patį higienos apsaugos lygį laikydamosi visų kitų Reglamente (EB) Nr. 852/2004 nustatytų reikalavimų, nebūtinai diegiant visas RVASVT procedūras. Todėl, nors ir yra parengtas vadovas, kuriame paaiškinta, kaip lanksčiai turi būti diegiama RVASVT sistema, kai kurias įmones reikia atleisti nuo visų RVASVT reikalavimų. Pagrindinis šios iniciatyvos tikslas – padėti įgyvendinti Lisabonos strategijos tikslus – užtikrinti didesnį ekonominį augimą ir sukurti daugiau darbo vietų, visų pirma mažinant maisto sektoriuje veikiančių MVĮ veiklos išlaidas, jei gali būti išlaikytas toks pat deramas higienos apsaugos lygis. Šiuo atveju operatyvinis tikslas yra užtikrinti, kad informavimo įpareigojimai neiškreiptų kasdienio įmonės valdymo ir kad jiems skiriamos išlaidos nebūtų neproporcingai didelės. Šiuo tikslu poveikio vertinime buvo svarstomos trys galimybės: 1 galimybė. Nekeisti politikos. 2 galimybė. Atleisti tam tikras įmones nuo RVASVT reikalavimų. 3 galimybė. Panaikinti RVASVT procedūras visoms įmonėms. 3 galimybė kelia pavojų, kad nebus pasiektas svarbiausias tikslas – nesumažinti standartų. 1 galimybė nebūtų pakeista esama padėtis, tai reiškia, kad ir toliau kils teisinių keblumų vadovaujantis esamomis instrukcijomis, o kelių valstybių narių mažesnės įmonės ir toliau patirs daug nereikalingų išlaidų. 2 galimybė atrodo tinkamiausia, nes ji leidžia taikyti išlygas kai kurioms maisto sektoriuje veikiančioms mažesnėms įmonėms, galinčioms užtikrinti tokį patį maisto produktų higienos apsaugos lygį laikantis visų kitų Reglamento (EB) Nr. 852/2004 reikalavimų, ir kartu leidžia gerokai sumažinti administracinę naštą. Reikėtų pabrėžti, kad turimi faktai rodo, jog maisto produktų higienos standartai nesumažės, todėl šių sumažėjusių išlaidų neatsvers kiti neigiami padariniai.